CELEX: 62018TA0735
Language: el
Date: 2020-11-18 00:00:00
Title: Υπόθεση T-735/18: Απόφαση του Γενικού Δικαστηρίου της 18ης Νοεμβρίου 2020 — Aquind κατά ACER [Ενέργεια – Άρθρο 17 του κανονισμού (ΕΚ) 714/2009 – Απόφαση του ACER με την οποία απορρίφθηκε αίτημα απαλλαγής σχετικά με τις νέες ηλεκτρικές γραμμές διασύνδεσης – Προσφυγή ασκηθείσα ενώπιον του συμβουλίου προσφυγών του ACER – Ένταση του ελέγχου]

18.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/46
            
         
      Απόφαση του Γενικού Δικαστηρίου της 18ης Νοεμβρίου 2020 — Aquind κατά ACER
      (Υπόθεση T-735/18) (1)
      
      (Ενέργεια - Άρθρο 17 του κανονισμού (ΕΚ) 714/2009 - Απόφαση του ACER με την οποία απορρίφθηκε αίτημα απαλλαγής σχετικά με τις νέες ηλεκτρικές γραμμές διασύνδεσης - Προσφυγή ασκηθείσα ενώπιον του συμβουλίου προσφυγών του ACER - Ένταση του ελέγχου)
      (2021/C 19/47)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Aquind Ltd (Wallsend, Ηνωμένο Βασίλειο) (εκπρόσωποι: S. Goldberg, C. Davis, solicitors, και E. White, δικηγόρος)
      
         Καθού: Οργανισμός της Ευρωπαϊκής Ένωσης για τη Συνεργασία των Ρυθμιστικών Αρχών Ενέργειας (εκπρόσωποι: P. Martinet, E. Tremmel, C. Gence-Creux και A. Hofstadter)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση, αφενός, της αποφάσεως A 001 2018 του συμβουλίου προσφυγών του ACER, της 17ης Οκτωβρίου 2018, με την οποία επικυρώθηκε η απόφαση 05/2018 του ACER, της 19ης Ιουνίου 2018, περί απορρίψεως αιτήματος απαλλαγής σχετικά με ηλεκτρική γραμμή διασύνδεσης η οποία συνδέει το βρετανικό και το γαλλικό δίκτυο μεταφοράς ηλεκτρικής ενέργειας, και, αφετέρου, της εν λόγω αποφάσεως του ACER.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση A 001 2018 του συμβουλίου προσφυγών του Οργανισμού της Ευρωπαϊκής Ένωσης για τη Συνεργασία των Ρυθμιστικών Αρχών Ενέργειας (ACER), της 17ης Οκτωβρίου 2018.
               
            
                  2)
               
               
                  Απορρίπτει κατά τα λοιπά την προσφυγή.
               
            
                  3)
               
               
                  Ο ACER φέρει, πέραν των δικών του εξόδων, το σύνολο των δικαστικών εξόδων της Aquind Ltd.
               
            
         (1)  EE C 103 της 18.3.2019.